**গার্থ এল. নিকোলসন** (Garth L. Nicolson, জন্ম ১ অক্টোবর, ১৯৪৩) আমেরিকান বায়োকেমিস্ট যিনি কোষ ঝিল্লির জন্য তরল মোজাইক মডেল নামে পরিচিত একটি যুগান্তকারী বৈজ্ঞানিক মডেল তৈরি করেছিলেন। তিনি ক্যালিফোর্নিয়ার ইনস্টিটিউট ফর মলিকিউলার মেডিসিনের প্রতিষ্ঠাতা। তিনি প্রেসিডেন্ট ও প্রধান বৈজ্ঞানিক কর্মকর্তার দায়িত্বও পালন করেছেন। মলিকিউলার প্যাথলজির ইমেরিটাস অধ্যাপক হিসাবে দায়িত্ব পালন করেছেন। তিনি অস্ট্রেলিয়ার নিউক্যাসল বিশ্ববিদ্যালয় এর বিজ্ঞান ও প্রযুক্তি অনুষদে সম্মিলিত অধ্যাপক। উপসাগরীয় যুদ্ধ সিন্ড্রোম এর প্রাদুর্ভাবের সময় তিনি এই রোগের কারণ, চিকিৎসা এবং প্রতিরোধ সম্পর্কে অনুসন্ধানের শীর্ষস্থানীয় কর্তৃপক্ষ ছিলেন। পারস্য উপসাগরীয় যুদ্ধ এর প্রবীণ সম্মেলনের জন্য তাঁকে মেডিকেল-সায়েন্টিফিক প্যানেলের চেয়ারম্যান নিযুক্ত করা হয়েছিল। জৈব যুদ্ধ -এর উপাদান হিসাবে যে ব্যাকটিরিয়াম দ্বারা রোগ সৃষ্টি হয়েছিল বলে সন্দেহ করা হয়েছিল তিনি মার্কিন যুক্তরাষ্ট্রের প্রতিনিধি পরিষদ এর পদস্থ হিসবে তার বিস্তৃত বৈজ্ঞানিক তদন্ত করেছিলেন। তাঁর সেবার জন্য তাকে ইউএস আর্মি স্পেশাল ফোর্সেসের সম্মানসূচক কর্নেল এবং ইউএস নেভি এসইএএল সম্মানে ভূষিত করা হয়েছিল।

এস. জে. সিঙ্গার এর সঙ্গে নিকসসন ১৯৭২ সালে "কোষ ঝিল্লির কাঠামোর তরল মোজাইক মডেল" শীর্ষক একটি গবেষণাপত্র প্রকাশ করেছিলেন।  এটি এখন কোষ জীববিদ্যায় একটি ক্লাসিক পেপার হিসাবে বিবেচিত হয়।

নিকোলসনের ৬০০ টিরও বেশি বৈজ্ঞানিক গবেষণাপত্রের মধ্যে বেশিরভাগ গবেষণাতেই ক্যান্সার জীববিজ্ঞান এবং বার্ধক্য সম্পর্কিত কোষীয় বৈশিষ্ট্য যুক্ত রয়েছে। ক্যান্সার অধ্যয়নের জন্য তিনি বেশ কয়েকটি কৌশল উদ্ভাবন করেছিলেন এবং তার মধ্যে থেকে পাঁচটির মার্কিন দেশে পেটেন্ট নেওয়া রয়েছে। ২০০৩ সালে তিনি লিপিড রিপ্লেসমেন্ট থেরাপির অনুশীলন চালু ক'রে (১৯৯৯ সালে ইয়েচেজেল বেরেনহোলজ এবং এলিশালম ইয়েচিল আবিষ্কার করেছিলেন) একটি বৈজ্ঞানিক ধারণার রূপান্তর করেছিলেন।  তিনি পর্যবেক্ষণে দেখলেন যে এই থেরাপির বার্ধক্য বিরোধী প্রভাব রয়েছে। পেশীগুলির দীর্ঘস্থায়ী দুর্বলতার জন্য পুনঃস্থাপনের সম্ভাবনা রয়েছে (অবসন্নতা)) এবং তা ক্যান্সার চিকিৎসায় থাকা রোগীদের পক্ষে উপকারী।  নিকলসন আবিষ্কার করলেন যে কোষীয় এবং অণু স্তরে ক্ষতিগ্রস্ত কোষীয় লিপিড প্রকৃত প্রতিস্থাপনের ফলে অক্ষতিগ্রস্ত লিপিডগুলি কোষীয় কাঠামো এবং কার্যকারিতা যথাযথভাবে বজায় রাখতে সাহায্য করে। এর ফলে মূলত কোষ ঝিল্লি এবং অর্গানেল ঝিল্লি (বিশেষ করে মাইটোকন্ড্রিয়া) এবং স্থিতিশীল কোষীয় কার্যাবলী বজায় রাখার জন্য এটি গুরুত্বপূর্ণ।

জীবনী
-----

নিকলসনের জন্ম ক্যালিফোর্নিয়ার লস অ্যাঞ্জেলেস এ। তিনি ১৯৬৫ সালে লস অ্যাঞ্জেলেসের ক্যালিফোর্নিয়া বিশ্ববিদ্যালয় থেকে স্নাতক ডিগ্রি অর্জন করেন। তিনি সান দিয়েগোর ক্যালিফোর্নিয়া বিশ্ববিদ্যালয় এ বায়োকেমিস্ট্রি গবেষণায় যোগ দেন এবং সেখান থেকে ১৯৭০ সালে তিনি পিএইচডি অর্জন করেন। ১৯৬৭ থেকে ১৯৭০ সাল পর্যন্ত তিনি ইউএসপিএইচএস প্রিডক্টরাল ফেলো ছিলেন। ১৯৭০-১৯৭১ সালের সময়কালে তিনি লা জোলার সালক ইনস্টিটিউট ফর বায়োলজিকাল স্টাডিজ এ ক্যান্সার কাউন্সিল ল্যাবরেটরির আরমান্ড হ্যামার ক্যান্সার সেন্টারে গবেষণা সহযোগী ছিলেন। তিনি ক্যান্সার কাউন্সিল ল্যাবরেটরির প্রধান হয়েছিলেন, পাশাপাশি ১৯৭২ সালে ইলেক্ট্রন মাইক্রোস্কোপি ল্যাবরেটরির পরিচালকও হন। ১৯৭৪ সালে তিনি ক্যান্সার জীববিজ্ঞান বিভাগের সভাপতির দায়িত্ব গ্রহণ করেন এবং ১৯৭৬ সাল পর্যন্ত তিনি এই পদে অধিষ্ঠিত ছিলেন। ১৯৭৫ সালে তিনি ইরভিন এর ক্যালিফোর্নিয়া বিশ্ববিদ্যালয় এর বিকাশ ও কোষ জীববিজ্ঞান বিভাগে অধ্যাপক হিসাবে নিযুক্ত হন। ১৯৭৮ সালে তিনি কলেজ অফ মেডিসিন, ক্যালিফোর্নিয়া বিশ্ববিদ্যালয়, ইরভিন -এ ফিজিওলজি এবং বায়ো ফিজিক্স বিভাগের অধ্যাপক হন। ১৯৮০ সালে তাঁকে টেক্সাস বিশ্ববিদ্যালয় এম. ডি. অ্যান্ডারসন ক্যান্সার সেন্টার, হিউস্টন এর ক্যান্সার গবেষণার অধ্যাপক পদে নিয়োগ করা হয় এবং যেখানে তিনি সাত বছর কাজ করেছিলেন। ১৯৮০ থেকে ১৯৯৬ সালের মধ্যে তিনি টেক্সাস স্বাস্থ্য বিজ্ঞান কেন্দ্র, গ্র্যাজুয়েট স্কুল অফ বায়োমেডিকাল সায়েন্সেস এর ক্যান্সার গবেষণায় ডেভিড ব্রুটন জুনিয়র পদে অধ্যাপক ছিলেন এবং টেক্সাস বিশ্ববিদ্যালয় এম. ডি. অ্যান্ডারসন ক্যান্সার সেন্টার এর টিউমার বায়োলজির অধ্যাপক এবং চেয়ারম্যান ছিলেন। তিনি ১৯৮২ থেকে ১৯৯৮ সাল পর্যন্ত টেক্সাস মেডিকেল বিশ্ববিদ্যালয় -এ প্যাথলজি এবং ল্যাবরেটরি মেডিসিন বিভাগের অধ্যাপক ছিলেন। ১৯৮১-১৯৯৮ সময়কালে তিনি টেক্সাস এ এ্যান্ড এম বিশ্ববিদ্যালয় এর স্কুল অফ ভেটেরিনারি মেডিসিনে প্যাথলজি বিভাগের অ্যাডজাক্ট অধ্যাপক ছিলেন। ১৯৮৯ থেকে ১৯৯৯ সাল পর্যন্ত তিনি টেক্সাস মেডিকেল স্কুল বিশ্ববিদ্যালয়ের অভ্যন্তরীণ মেডিসিন বিভাগে অধ্যাপক ছিলেন।  ১৯৯৬ সালে তিনি হান্টিংটন বিচে ইনস্টিটিউট ফর মলিকুলার মেডিসিন প্রতিষ্ঠা করেছিলেন।  তিনি এর প্রেসিডেন্ট, চিফ সায়েন্টিফিক অফিসার এবং মলিকুলার প্যাথলজির গবেষণা অধ্যাপক হন। তিনি ইন্টিগ্রেটিভ মেডিসিনের ক্যাপিটল ইউনিভার্সিটিতে ইন্টিগ্রেটিভ মেডিসিনের অধ্যাপক হিসাবেও দায়িত্ব পালন করেছেন। ২০০৩ সাল থেকে তিনি অস্ট্রেলিয়ার নিউক্যাসল বিশ্ববিদ্যালয় এ বিজ্ঞান ও প্রযুক্তি ফ্যাকাল্টির কনজয়েন্ট প্রফেসর পদে রয়েছেন।
তিনি *ক্যান্সার অ্যান্ড মেটাস্থেসিস রিভিউজ* এর সম্পাদকীয় বোর্ডের প্রতিষ্ঠাতা সম্পাদক।

তথ্যসূত্র
---------

1. 1 2  "Curriculum Vitae GARTH L. NICOLSON"। The Institute for Molecular Medicine। ফেব্রুয়ারি ২০, ২০১০। আগস্ট ৮, ২০২১ তারিখে মূল থেকে আর্কাইভ করা। সংগ্রহের তারিখ আগস্ট ৬, ২০১৪।
2. 1 2  "Professor Emeritus Garth L. Nicolson" (পিডিএফ)। The Institute for Molecular Medicine। জানুয়ারি ২৩, ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ আগস্ট ৭, ২০১৪।
3. 1 2  Nicolson, Garth L; Nicolson, Nancy L। "About the authors"। *Project Day Lily*। আগস্ট ১২, ২০১৪ তারিখে মূল থেকে আর্কাইভ করা। সংগ্রহের তারিখ আগস্ট ৬, ২০১৪।
4. ↑  "IMM – Faculty and Associate Faculty"। The Institute for Molecular Medicine। সংগ্রহের তারিখ আগস্ট ৭, ২০১৪।
5. ↑  Singer, S. J.; Nicolson, G. L. (১৯৭২)। "The Fluid Mosaic Model of the Structure of Cell Membranes"। *Science*। **175** (4023): 720–731। এসটুসিআইডি 83851531। জেস্টোর 1733071। ডিওআই:10.1126/science.175.4023.720। পিএমআইডি 4333397। বিবকোড:1972Sci...175..720S।
6. ↑  Cherry, Richard (১৯৯১)। *New Techniques of Optical Microscopy and Microspectroscopy*। *Topics in Molecular and Structural Biology*। Boca Raton, Florida: CRC Press, Inc.। পৃষ্ঠা 199। আইএসএসএন 0265-4377। আইএসবিএন 978-0-8493-7117-2।
7. ↑  Luckey, Mary (২০১৪)। *Membrane Structural Biology: With Biochemical and Biophysical Foundations* (2 সংস্করণ)। Cambridge (UK): Cambridge University Press। পৃষ্ঠা 6। আইএসবিএন 978-1-107-72933-9।
8. ↑  Jacobson, K; Sheets, E.; Simson, R (১৯৯৫)। "Revisiting the fluid mosaic model of membranes"। *Science*। **268** (5216): 1441–1442। ডিওআই:10.1126/science.7770769। পিএমআইডি 7770769। বিবকোড:1995Sci...268.1441J।
9. ↑  Nicoslson, Garth L (২০০৩)। "Lipid Replacement as an Adjunct to Therapy for Chronic Fatigue, Anti-Aging and Restoration of Mitochondrial Function"। *Journal of the American Nutraceutical Association*। **6** (3): 22–28।
10. ↑  Nicolson, GL (২০০৫)। "Lipid replacement/antioxidant therapy as an adjunct supplement to reduce the adverse effects of cancer therapy and restore mitochondrial function."। *Pathology Oncology Research*। **11** (3): 139–44। এসটুসিআইডি 13292447। ডিওআই:10.1007/bf02893390। পিএমআইডি 16195767।
11. ↑  Nicolson, Garth L.; Conklin, Kenneth A. (২০০৭)। "Reversing mitochondrial dysfunction, fatigue and the adverse effects of chemotherapy of metastatic disease by molecular replacement therapy"। *Clinical & Experimental Metastasis*। **25** (2): 161–169। এসটুসিআইডি 6076275। ডিওআই:10.1007/s10585-007-9129-z। পিএমআইডি 18058028।
12. ↑  Nicolson, Garth L. (২০০৭)। "Metabolic syndrome and mitochondrial function: Molecular replacement and antioxidant supplements to prevent membrane peroxidation and restore mitochondrial function"। *Journal of Cellular Biochemistry*। **100** (6): 1352–1369। এসটুসিআইডি 6344958। ডিওআই:10.1002/jcb.21247। পিএমআইডি 17243117।
13. ↑  Nicolson, Garth L. (২০১০)। "Lipid replacement therapy: a nutraceutical approach for reducing cancer-associated fatigue and the adverse effects of cancer therapy while restoring mitochondrial function"। *Cancer and Metastasis Reviews*। **29** (3): 543–552। এসটুসিআইডি 1233906। ডিওআই:10.1007/s10555-010-9245-0। পিএমআইডি 20717704।
14. ↑  Nicolson, Garth L.; Ash, Michael E. (২০১৪)। "Lipid Replacement Therapy: A natural medicine approach to replacing damaged lipids in cellular membranes and organelles and restoring function"। *Biochimica et Biophysica Acta (BBA) - Biomembranes*। **1838** (6): 1657–1679। ডিওআই:10.1016/j.bbamem.2013.11.010 অবাধে প্রবেশযোগ্য। পিএমআইডি 24269541।
15. ↑  "Garth Nicolson Prof."। iHealthTube। সংগ্রহের তারিখ আগস্ট ৬, ২০১৪।
16. ↑